Kako navodi Institut za hrvatski jezik i jezikoslovlje, Bašćanska ploča jedan je od najvrednijih spomenika rane hrvatske pismenosti, a datira se u doba oko 1100. godine. Nigdje se u tekstu Bašćanske ploče ne spominje ustaški poklič “Za dom spremni”, kako se pogrešno tvrdi objavi koja se proteklih sati širi Facebookom.

Institut za hrvatski jezik i jezikoslovlje na svojim službenim stranicama objavio je i prijevod teksta Bašćanske ploče kojega možete pročitati niže.

Ja, u ime Oca i Sina i Svetoga Duha.

Ja opat Držiha pisah to o ledini koju

dade Zvonimir, kralj hrvatski,

u svoje dane svetoj Luciji

pred svjedocima: županom Desimirom iz Krbave, Martinom iz

Like, Pribenežom poslanikom iz Vinodola, Jakovom iz otoka.

Tko to porekne, neka ga Bog prokune i 12 apostola i 4

evanđelista i sveta Lucija. Amen.

Da tko ovdje živi, moli za njih Boga.

Ja opat Dobrovit zidah ovu crkvu sa svoje devetero braće

U dane kneza Kosmata koji je vladao cijelom Krajinom.

I u te dane bio je (samostan) sv. Mikule u Otočcu

sa svetom Lucijom u zajednici.

Fotografija koje se širi Facebookom (a koju možete vidjeti niže), lošom montažom pokušava intervenirati u originalni tekst.

Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka.